**Informatikai ismeretek**

**emelt szintű GYAKORLATi vizsga**

**mintafeladatok**

1. **Csudijó étterem 40 pont**

A következő feladatban egy étterem komplex webalkalmazásának fejlesztésében kell részfeladatokat elvégeznie. A feladata elsősorban a nyilvánosságnak szánt weboldal véglegesítése, valamint az üzletvezetés által használt adminisztrációs oldal számára adatbázis lekérdezések elkészítése lesz.

A webalkalmazás NodeJS és ExpressJS segítségével elkészített szerverkörnyezetben működik. A webszervert parancssorból az alkalmazás csudijo nevű mappájában kiadott npm start paranccsal lehet futtatni. A nyilvános oldal a <http://localhots> URL-en keresztül érhető el azután. A nyilvános weblap nyitólapja a csudijo/web/index.html fájlban található. A nyitólap már tartalmazza az oldal alapszerkezetét tartalmazó Bootstrap 4 keretrendszer segítségével készült kódot.

Az alábbi utasításoknak megfelelően végezze el a nyitólap fejlesztését. Ügyeljen rá, hogy az oldal a módosítások után is megtartsa a reszponzív viselkedését. A feladat megoldása során a következő állományokat kell felhasználnia: index.html, csudijo.css, csudijo-logo.png. A formázási beállításokat a csudijo.css stílusállományban végezze el, lehetőleg úgy, hogy az új szelektorok létrehozása a stílusállomány végén történjen!

1. Nyissa meg az index.html fájlt! Állítsa be, hogy a böngésző címsorában megjelenő cím „Csudijó Étterem” legyen!
2. Helyezzen el hivatkozást a csudijo.css stíluslapra!
3. Az egész dokumentumtörzsre vonatkozóan állítsa be, hogy a sormagasság 1.7 értékű legyen.
4. A Navigáció szekcióban a „Csudijó Étterem” szöveget cserélje le a csudijo/kepek/csudijo-logo.png fájlban levő logóra. Ha a kép fölé visszük az egeret vagy a kép valamiért nem jeleníthető meg, akkor mindkét esetben a „Csudijó Étterem” szöveg jelenjen meg!
5. Alakítsa a rolunk könyvjelzőre navigáló hiperhivatkozássá a logót. A hivatkozás elemet formázza a navbar-brand osztálykijelölő felhasználásával.
6. A Navigáció szekcióban hozza létre az alábbi menüelemeket: „Rólunk”, „Étlap”, „Kapcsolat”, „Legnépszerűbb”, „Asztalfoglalás”. Ehhez a „Menü elemek” szöveget cserélje ki egy ötelemű listára, melynek minden eleme nav-item osztálykijelölővel van formázva. Az egyes listaelemekhez hozzon létre hiperhivatkozást, ami sorrendben a „rolunk”, „etlap”, „kapcsolat”, „legnepszerubb”, „asztalfoglalas” horgonyra mutat. Az összes menüelem hivatkozást formázza a nav-link osztálykijelölővel.
7. A fejlec osztálykijelölő bővítésével állítsa be a fejléc megjelenését. Állítsa be háttérképnek az etterem.jpg képet. A háttérkép ismétlődés nélkül, teljes mértékben fedje le a fejlec azonosítójú elemet, úgy hogy asztali nézetben a kép teljes egészében látszódjon. A szöveg a fejlécben fehér színnel jelenjen meg.
8. A „Fejléc” feliratot cserélje ki 1‑es szintű címsorban szereplő „Csudijó Étterem” szövegre, és az ezt követő „Ahol az ízek életre kelnek” szövegű bekezdésre. Utóbbinál állítsa be a motto azonosítót. A motto azonosítókijelölő létrehozásával formázza a bekezdést. A mottó betűmérete legyen harmada az egyes szintű címsorhoz beállított betűméretnek.
9. Állítsa be a dokumentum bekezdéseiben a betűvastagságot. Állapítsa meg böngészőjének fejlesztői eszköze segítségével, hogy mennyi az aktuális vastagság, és állítson be ennél 100 egységgel kisebb értéket.
10. Helyezzen el hivatkozást a csudijo.js JavaScript fájlra.
11. <opcionálisan további egyszerű JavaScript feladatok>
12. A csudijo.js fájlban hozzon létre olyan JavaScript kódot, ami a szervertől Ajax kéréssel lekérdezi, hogy melyik étel volt a legnépszerűbb az adott hónapban, és a válaszüzenetben kapott étel nevét betölti a legnepszerubb tagkijelölővel rendelkező bekezdésbe. A megfelelő szerver oldali végpont az alábbi jellemzőkkel bír:

* Kérés típusa: GET
* URL: /api/legnepszerubb
* Választípus: JSON
* Válasz adat: {etelNev}

Amennyiben nem tudja elvégezni az adatlekérést a szerverről, a LECSÓ KOLBÁSZCSIPSSZEL szöveget töltse be a HTML oldal betöltődését követően JavaScript kód segítségével a legnepszerubb tagkijelölővel rendelkező bekezdésbe.